
                 ΕΛΛΗΝΙΚΗ ΔΗΜΟΚΡΑΤΙΑ                    
                                                               ΕΘΝΙΚΟ ΚΕΝΤΡΟ ΑΜΕΣΗΣ ΒΟΗΘΕΙΑΣ
ΥΠΟΥΡΓΕΙΟ ΥΓΕΙΑΣ & ΚΟΙΝΩΝΙΚΗΣ ΑΛΛΗΛΕΓΓΥΗΣ                                                                                                                                                           
ΙΕΚ ΕΚΑΒ

ΠΡΟΣΚΛΗΣΗ
                     Εκδήλωσης ενδιαφέροντος για καταρτιζόμενους στο ΙΕΚ ΕΚΑΒ
Στην  Αθήνα,  15/07/2010, ημέρα Πέμπτη,  αφού λάβαμε υπόψη:

α. Το Ν. 2009/92 (ΦΕΚ 18, τ.Α), “Εθνικό Σύστημα Επαγγελματικής Εκπαίδευσης και Κατάρτισης και άλλες διατάξεις”.
β. Την υπ’ αριθμ. 121/25-5-92 (ΦΕΚ 371, τ.Β) Απόφαση του Υπουργού Εθνικής Παιδείας και Θρησκευμάτων “Κανονισμός Λειτουργίας Οργανισμού Επαγγελματικής Εκπαίδευσης και Κατάρτισης (Ο.Ε.Ε.Κ.), όπως τροποποιήθηκε, αναριθμήθηκε, συμπληρώθηκε και ισχύει.
γ. Την υπ’ αριθμ. Α5/4898/99 Κοινή Απόφαση των Υπουργών Υγείας και Πρόνοιας και Οικονομικών (ΦΕΚ 1748/τ. Β/99 ) “Ιδρυση Ινστιτούτου Επαγγελματικής Κατάρτισης (ΙΕΚ) στο ΕΚΑΒ”.
δ. Την υπ’ αριθμ. Δ’/10495/08-05-06 (ΦΕΚ 622/τ. Β/18-05-2006)   Κοινή Απόφαση των Υπουργών Υγείας και Κοινωνικής Αλληλεγγύης και Εθνικής Παιδείας και Θρησκευμάτων «Έγκριση του προγράμματος της ειδικότητας «Διασώστης – Πλήρωμα Ασθενοφόρου” από το ΙΕΚ του Ν.Π.Δ.Δ. με την επωνυμία «Εθνικό Κέντρο Άμεσης Βοήθειας».

ε. Την υπ’ αριθμ. 18/15-07-2010, απόφαση του Δ.Σ. του ΕΚΑΒ για την έναρξη του Φθινοπωρινού εξαμήνου 2010-11.
AΠΟΦΑΣΙΖΟΥΜΕ

Καλούμε όσους ενδιαφέρονται να φοιτήσουν στο ΙΕΚ ΕΚΑΒ, στην ειδικότητα “Διασώστης - Πλήρωμα Ασθενοφόρου”, στο Α΄ εξάμηνο (φθινοπωρινό) που αρχίζει 01/10/2010 και λήγει  26/01/2011  να υποβάλλουν σχετική αίτηση.

Η ειδικότητα θα λειτουργήσει στα ΙΕΚ ΕΚΑΒ στην Αθήνα , Θεσσαλονίκη, Αλεξανδρούπολη, Ηράκλειο ,
Χανιά ,Ιωάννινα και Λάρισα. Οι υποψήφιοι που επιθυμούν να εισαχθούν στο ΙΕΚ πρέπει να έχουν τα ακόλουθα προσόντα και προϋποθέσεις που πρέπει να συντρέχουν κατά την ημερομηνία υποβολής της αίτησης συμμετοχής:
1. Να είναι άνδρες ή γυναίκες Έλληνες πολίτες που διαθέτουν τίτλο σπουδών Ενιαίου Λυκείου, ή άλλου  ισότιμου με αυτό ή αντίστοιχο με τα εκάστοτε προβλεπόμενα, ή πολίτες κρατών της Ευρωπαϊκής Ένωσης που διαθέτουν τίτλο σπουδών ισότιμο προς αυτόν του Ελληνικού Λυκείου.

2. Να έχουν επαγγελματική άδεια οδήγησης Γ΄κατηγορίας. Δεν θα γίνονται δεκτοί υποψήφιοι με άδεια οδήγησης    Β’ κατηγορίας.  

3.   Για τους πολίτες της Ευρωπαϊκής Ένωσης πέραν των ανωτέρω απαιτείται πολύ καλή γνώση της ελληνικής γλώσσας, η οποία  αποδεικνύεται  με αντίστοιχη  βεβαίωση  Ελληνομάθειας  του  Διδασκαλείου της  Νέας   Ελληνικής γλώσσας  του Πανεπιστημίου Αθηνών ή  του Σχολείου της Νέας Ελληνικής Γλώσσας του Αριστοτελείου Πανεπιστημίου Θεσσαλονίκης, που χορηγείται μετά από σχετική εξέταση του υποψηφίου. Τα ξενόγλωσσα πιστοποιητικά και τα επίσημα έγγραφα των τίτλων  σπουδών πρέπει να συνοδεύονται από επίσημη μετάφρασή τους στην ελληνική γλώσσα.

Οι υποψήφιοι για κατάρτιση οφείλουν να καταθέσουν στο ΙΕΚ του ΕΚΑΒ τα παρακάτω δικαιολογητικά:

1. Σχετική αίτηση  (έντυπο θα δοθεί από το ΙΕΚ).

2. Επικυρωμένο φωτοαντίγραφο του απαιτούμενου τίτλου σπουδών. Σε περίπτωση που είναι αδύνατη η προσκόμιση επικυρωμένου φωτοαντίγραφου του πρωτότυπου τίτλου, θα προσκομίζεται πρωτότυπο αποδεικτικό τίτλου σπουδών, που θα εκδίδεται από τη σχολική μονάδα αποφοίτησης του υποψήφιου και στο οποίο θα αναγράφεται ο τελικός βαθμός αποφοίτησης.

3. Επικυρωμένο φωτοαντίγραφο των δυο όψεων του Δελτίου Αστυνομικής Ταυτότητας. Σε περίπτωση που δεν προσκομίζεται η ταυτότητα θα προσκομίζεται πιστοποιητικό του Δήμου ή Κοινότητας που είναι εγγεγραμμένος.

4. Ιατρική βεβαίωση, στην οποία θα αναφέρεται ότι ο υποψήφιος είναι σωματικά υγιής.
5. Επικυρωμένο φωτοαντίγραφο των δύο όψεων της Άδειας Οδήγησης.  

6. Πρωτότυπο πιστοποιητικό οικογενειακής κατάστασης του τελευταίου τριμήνου της Ανώτατης Συνομοσπονδίας Πολυτέκνων Ελλάδας
Από τα παραπάνω δικαιολογητικά τα 1,2,3,4,5, είναι υποχρεωτικά και το 6 απαιτείται για όσους έχουν την ιδιότητα του πολυτέκνου.
Η υποβολή των αιτήσεων θα γίνεται από τους ενδιαφερόμενους από τις 01-09-2010  μέχρι 07-09-2010,  κατά τις ώρες 08.00 έως 13.30  στα κατά τόπους  ΙΕΚ ΕΚΑΒ, αυτοπροσώπως ή από νόμιμα εξουσιοδοτημένο άτομο στις εξής διευθύνσεις:
Αθήνα:   Τέρμα Οδού Υγείας και Μεσογείων, Χολαργός (Σταθμός Μετρό Εθνική ΄Αμυνα), Τ.Κ. 11527,                         

             Τηλ: 2107460137, 2107460139

Αλεξανδρούπολη:    ΤΘ 130, 7ο χιλ. Θεσ/νίκης - Αλεξανδρούπολης , ΤΚ 68100, Τηλ: 2551089351
Θεσσαλονίκη: Μαβίλη 33, Πουρνάρι Πυλαίας, Θεσσαλονίκη, Τ.Κ. 55535, Τηλ.: 2310-397157, 2310-397156
Ιωάννινα: Γ. Χατζηκώστα 1, Τ.Κ. 45444, Τηλ.: 26510-65161, 26510-54361, 26510-54368
Ηράκλειο: Διασταύρωση Βουτών & Σταυρακίων, Πεπαγνή, Τ.Κ. 71001, Τηλ.: 2810-377206-2810-377213
Χανιά: Ηγουμένου Γαβριήλ 29, Τ.Κ. 73100, Τηλ.: 28210-28667
Λάρισα: ΠΠΓΝΛ περιοχή Μεζούρλο, Τ.Κ. 41100, Τηλ.: 2410-685221.
Κέρκυρα: Ευαγγέλου Ναπολέοντος 27 (Πλατυτέρα), περιοχή Κέρκυρα, Τ.Κ. 49100, Τηλ.: 2661032333
Οι αιτήσεις που θα αποσταλούν ταχυδρομικώς δεν θα γίνουν δεκτές.
                                                                                               Ο ΔΙΕΥΘΥΝΤΗΣ ΤΟΥ ΙΕΚ ΕΚΑΒ
Αθήνα,  15/07/2010






 

                                                                                                     
 ΔΗΜΗΤΡΙΟΣ ΜΠΟΥΤΛΗΣ     

